ai4bharat/Pralekha huggingface dataset:
மத்திய அமைச்சரவை
இந்தியா – டென்மார்க் இடையே புதுப்பிக்கத்தக்க எரிசக்தி மற்றும் காற்றாலை மின் உற்பதி தொடர்பான துறைகளில் இருதரப்பு ஒத்துழைப்புக்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவின் புதிய மற்றும் புதுப்பிக்கத்தக்க எரிசக்தித் துறைக்கும், டென்மார்க் அரசின் எரிசக்தி மற்றும் பருவநிலை துறைக்கும் இடையே, புதுப்பிக்கத்தக்க எரிசக்தி மற்றும் கடலோர காற்றாலை மின்சக்தித் துறைகளில் ஒத்துழைப்பதற்கான ஒப்பந்தத்திற்கு ஒப்புதல் அளிக்கப்பட்டது. புதுப்பிக்கத்தக்க எரிசக்திக்கான டேனிஷ் உயர் சிறப்பு மையம் ஒன்றை இந்தியாவில் அமைப்பதற்கும் அனுமதி அளிக்கப்பட்டது. இந்த ஒப்பந்தம் மார்ச் – 2009ல் புதுதில்லியில் கையெழுத்தானது.
எரிசக்தி மற்றும் கடலோர காற்றாலை மின் உற்பத்தி திட்டங்களை நிர்வகிப்பதில் தொழில்நுட்ப திறனை மேம்படுத்துவது உள்ளிட்டவற்றுக்காக இந்த ஒப்பந்தம் கையெழுத்தாகி உள்ளது.
அதே போன்று இந்தியாவில் அமையவிருக்கும் டேனிஷ் உயர் சிறப்பு மையம், காற்று, சூரியசக்தி, நீர் மின் உற்பத்தி மற்றும் மின்சார சேமிப்பு தொழில்நுட்பங்கள் தொடர்பான சோதனை மற்றும் ஆராய்ச்சி பணிகளை மேற்கொள்ள உதவிகரமாக இருக்கும்.
இந்த ஒப்பந்தம் இருநாடுகளிடையேயான இருதரப்பு ஒத்துழைப்பை வலுப்படுத்தவும் உதவிகரமாக இருக்கும்
பிரதமர் அலுவலகம்
கல்வியாளரும், பொது நுண்ணறிவாளருமான பேராசிரியர் நிக்கோலஸ் டேலப்புடனான பிரதமரின் சந்திப்பு
அமெரிக்க கணித புள்ளியியல் நிபுணரும், கல்வியாளரும், பொது நுண்ணறிவாளரும், எழுத்தாளருமான பேராசிரியர் நிக்கோலஸ் டேலப்பை, பிரதமர் திரு நரேந்திர மோடி, அமெரிக்காவின் நியூயார்க் நகரில் இன்று சந்தித்துப் பேசினார்.
சிறந்த கருத்துக்கள் மூலம் சிக்கலான, ஆபத்தான சூழ்நிலைகளில் நல்ல தீர்வுகளை அளித்து பொது நுண்ணறிவாளராக வெற்றியாளராகத் திகழும் பேராசிரியர் டேலப்புக்கு பிரதமர் பாராட்டு தெரிவித்தார்.
பேராசிரியர் டேலப்புடனான உரையாடலின் போது இந்திய இளைய தொழில் முனைவோரின் கடினமான சூழலை எதிர்கொள்ளும் திறன் மற்றும் இந்தியாவில் வளர்ச்சி அடைந்து வரும் ஸ்டார்ட்அப் சூழல் குறித்தும் பிரதமர் எடுத்துரைத்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த குணமடைதல்களின் எண்ணிக்கை முக்கிய மைல்கல்லான 50 லட்சத்தை கடந்துள்ளது
இந்தியாவில் கொவிட்-19 தொற்றில் இருந்து குணமடைந்தவர்களின் மொத்த எண்ணிக்கை முக்கிய மைல்கல்லான 50 லட்சத்தை  கடந்துள்ளது.
அதிக அளவிலான நோயாளிகள் தினமும் குணமடைந்து வரும் நிலையில், கடந்த 24 மணி நேரத்தில் மட்டும் 74,893 நபர்கள் வைரஸ் தொற்றில் இருந்து மீண்டுள்ளனர்.
சமீபத்தில் தினமும் 90,000-க்கும் அதிகமானோர் நாட்டில் குணமடைந்து வந்தனர். கடந்த 11 நாட்களில் மட்டுமே 10 லட்சம் பேர் குணமடைந்துள்ளனர்.
சிகிச்சையில் இருப்பவர்களின் எண்ணிக்கையை விட குணமடைந்தோரின் எண்ணிக்கை 5 மடங்கு அதிகம் ஆகும். கடந்த ஒரு மாதத்தில் மட்டும் குணமடைபவர்களின் விகிதம் 100 சதவீதம் அதிகரித்துள்ளது.
தேசிய குணமடைதல் விகிதம் 82.58 சதவீதமாக அதிகரித்துள்ளது. தேசிய சராசரியை விட அதிக குணமடைதல்களை 15 மாநிலங்கள்/யூனியன் பிரதேசங்கள் கண்டு வருகின்றன.
மகாராஷ்டிரா, கர்நாடகா, ஆந்திரப் பிரதேசம், உத்திரப் பிரதேசம், தமிழ்நாடு, தில்லி, கேரளா, ஒடிஷா, மேற்கு வங்கம் மற்றும் பஞ்சாப் ஆகிய 10 மாநிலங்கள் நாட்டின் மொத்த குணமடைதல்களில் 73 சதவீதத்துக்கு காரணாமாக உள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1659694
-----
(
மத்திய அமைச்சரவை
இந்திய பட்டய கணக்காளர் நிறுவனத்திற்கும் இங்கிலாந்து மற்றும் வேல்ஸ் கணக்காளர் நிறுவனத்திற்கும் இடையே 2008ஆம் ஆண்டில் கையெழுத்தான புரிந்துணர்வு ஒப்பந்தத்திற்கான, நிகழ்வுக்கு பிந்தைய ஒப்புதலுக்கும் 2014ஆம் ஆண்டு புதுப்பிக்கப்பட்டதற்கும் மத்திய அமைச்சரவை ஒப்புதல்
இந்திய பட்டய கணக்காளர் நிறுவனத்திற்கும் இங்கிலாந்து மற்றும் வேல்ஸ் கணக்காளர் நிறுவனத்திற்கும் இடையே 2008ஆம் ஆண்டில் கையெழுத்தான புரிந்துணர்வு ஒப்பந்தத்திற்கான நிகழ்வுக்கு பிந்தைய ஒப்புதலுக்கும் 2014ஆம் ஆண்டு புதுப்பிக்கப்பட்டதற்கும் பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்திய பட்டய கணக்காளர் நிறுவனத்திற்கும் இங்கிலாந்து மற்றும் வேல்ஸ் பட்டய கணக்காளர் நிறுவனத்திற்கும் இடையேயான புரிந்துணர்வு ஒப்பந்தம் புதுப்பிக்கப்பட்டதற்கும் மத்திய அமைச்சரவை ஒப்புதல் அளித்துள்ளது.
பயன்கள்:
இந்த புரிந்துணர்வு ஒப்பந்தம் இந்தியாவைச் சேர்ந்த பல இளம் பட்டயக் கணக்காளர்கள் இங்கிலாந்து மற்றும் வேல்ஸ் பட்டய கணக்காளர்கள் நிறுவனத்தின் தொழில் சார்ந்த அங்கீகாரத்தைப் பெறவும் மேலும் இங்கிலாந்தில் தொழில்சார்ந்த வாய்ப்புக்களை பயன்படுத்திக்கொள்ளவும் உதவும்.
சுற்றுச்சூழல் மற்றும் வனத்துறை அமைச்சகம்
பிளாஸ்டிக் பொருட்களுக்கான மாற்று
முப்பத்தாறு மாநிலங்கள்/யூனியன் பிரதேசங்களும், ஒருமுறை பயன்படுத்தும் பிளாஸ்டிக்கை ஒழிப்பதற்கும், பிளாஸ்டிக் கழிவு மேலாண்மை விதிகள் 2016-ஐ திறம்பட செயல்படுத்துவதற்கும், தலைமைச் செயலாளர்/நிர்வாகி தலைமையில் சிறப்புப் பணிக்குழு அமைக்கப்பட்டுள்ளது. இதுகுறித்து தேசிய அளவிலான பணிக்குழுவும் அமைச்சகத்தால் அமைக்கப்பட்டுள்ளது. இதற்காக, மாநில/யூனியன் பிரதேச அரசுகள், தொடர்புடைய அமைச்சகங்கள், துறைகள் ஒரு விரிவான செயல்திட்டத்தை உருவாக்கி, அதனை குறிப்பிட்ட காலக்கெடுவுக்குள் செயல்படுத்துமாறு அறிவுறுத்தப்பட்டுள்ளது. பிளாஸ்டிக் கழிவு மேலாண்மை உள்ளிட்ட திடக்கழிவு மேலாண்மைக்காக, தூய்மை இந்தியா திட்டத்தின்கீழ், மாநிலங்கள்/யூனியன் பிரதேசங்களுக்கு இந்திய அரசு கூடுதலான உதவிகளை வழங்குகிறது. தூய்மை இந்தியா திட்டம் 2.0 ஒருமுறை பயன்படுத்தும் பிளாஸ்டிக்கை ஒழிப்பதில் சிறப்புக் கவனம் செலுத்துகிறது.
ஒருமுறை மட்டுமே பயன்படுத்தும் பிளாஸ்டிக் பொருட்களை உற்பத்தி செய்யும் சிறு,குறு மற்றும் நடுத்தர தொழில் நிறுவனங்கள் பிற பொருட்களை தயாரிப்பதற்கும், மற்ற தொழில்களில் ஈடுபடுவதற்கும் இந்த அமைச்சகம் உதவி செய்கிறது.
இந்த தகவலை சுற்றுச்சுழல், வனம் மற்றும் பருவநிலை மாற்றத் துறைக்கான இணையமைச்சர் திரு.அஸ்வினி குமார் சௌபே, மக்களவையில் எழுத்துப்பூர்வமாக அளித்த பதிலில் குறிப்பிட்டுள்ளார்.
மேலும் தகவல்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844640
நாடாளுமன்ற விவகாரத்துறை அமைச்சகம்
அரசியலமைப்பு தினத்தை நாடாளுமன்ற விவகாரங்கள் அமைச்சகம் கொண்டாடியது
இந்திய அரசியலமைப்பு சட்டம் செயல்பாட்டுக்கு வந்ததை குறிக்கும் வகையில் அரசியலமைப்பு தினத்தை நாடாளுமன்ற விவகாரங்கள் அமைச்சகம் இன்று கொண்டாடியது.
குடியரசுத் தலைவர் திரு ராம் நாத் கோவிந்தின் தலைமையில் அரசியல் சாசனத்தின் முன்னுரையை அமைச்சகத்தின் அலுவலர்கள் வாசித்தனர். அடிப்படை உரிமைகள் மற்றும் தூய்மை குறித்த உறுதிமொழி எடுக்கப்பட்டதோடு, இணைய கருத்தரங்கம் ஒன்றும் நடைபெற்றது.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1676173
-----
(Visitor Counter : 120
நித்தி ஆயோக்
அடித்தள கண்டுபிடிப்புகளைப் பற்றிய விழிப்புணர்வை ஏற்படுத்த அடல் இன்னொவேஷன் மிஷன் மற்றும் ஸ்கூநியூஸ் கூட்டு சேர்ந்தன
அடித்தள கண்டுபிடிப்புகளைப் பற்றிய ஊக்கமளிக்கும் செய்திகளை பகிரவும் பரப்பவும், நிதி ஆயோக்கின் அடல் இன்னொவேஷன் மிஷன்  மற்றும் இந்தியாவின் மிகப்பெரிய கல்வி ஊடக நிறுவனங்களில் ஒன்றான ஸ்கூநியூஸ் ஆகியவை கூட்டு சேர்ந்தன.
இந்தக் கூட்டின் மூலம், கல்வித் துறை பங்குதாரர்களிடையே எஐஎம் மற்றும் அடல் டிங்கரிங்க் லேப்ஸ் ஆகியவற்றின் பல்வேறு நடவடிக்கைகளைப் பற்றிய அதிக விழிப்புணர்வு உருவாவதோடு, உலகெங்கிலும் இருந்து தரமான சிந்தனைகள், செய்திகள் மற்றும் சிறந்த செயல்முறைகள் ஆகியவை பள்ளிகள், ஆசிரியர்கள் மற்றும் கல்வியாளர்களுக்குக் கிடைக்கும்.
எஐஎம்-மால் நடத்தப்படும் பல்வேறு நிகழ்ச்சிகள் அல்லது போட்டிகளை ஸ்கூநியூஸ் தனது வலைப்பின்னலின் மூலம் ஆதரிக்கும். மேலும், நாடு முழுவதிலும் இருந்து வரும் ஊக்கமளிக்கும் கதைகள் ஆவணப்படுத்தப்பட்டு, பகிரப்படும்.
"ஒரு லட்சத்துக்கும் அதிகமான புதுமையாளர்களையும், வேலைவாய்ப்பை அளிப்பவர்களையும் உருவாக்குவதை அடல் இன்னொவேஷன் மிஷன் லட்சியமாகக் கொண்டுள்ளது. இதை அடைவதற்கு, நமக்கு ஊக்கம் கொடுப்பவர்களின் கதைகளை பகிர்வது அவசியமாகிறது. ஸ்கூநியூசுடனான எங்களின் கூட்டு இதை செய்யும்," என்று எஐஎம் இயக்குநர் திரு ஆர் ரமணன் கூறினார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651944
(
உள்நாட்டு விமானப் போக்குவரத்து அமைச்சகம்
உடான் 4.0-வின் முதல் கட்டம்: அசாமில் 24 வழித்தடங்கள் கண்டறியப்பட்டுள்ளன
நாடாளுமன்றத்தின் மக்களவையில் எழுப்பப்பட்ட கேள்விகளுக்கு இன்று எழுத்துப்பூர்வமாக பதில் அளித்த மத்திய சிவில் விமானப் போக்குவரத்து இணை அமைச்சர்  திரு ஹர்தீப் சிங் பூரி, உடான் திட்டத்தின் விரிவான முக்கிய அம்சங்களை பட்டியலிட்டார்:
1. தேவைகளை பூர்த்தி செய்தல்
2. குறைந்த செலவில் விமானப் பயணம்
3. தேர்வு செய்யப்பட்ட விமான நிறுவனங்களுக்கு நிதி உதவி
4. தேர்வு செய்யப்பட்ட விமான நிறுவனங்களின் குறைந்த அளவிலான செயல் திறன்
5. உடான் வழித்தடங்களில் பிரத்தியேக சேவைகள்
6. வடகிழக்கு பகுதிகள், மலைப்பிரதேசங்கள், தீவுகள் போன்ற பகுதிகளுக்கு முன்னுரிமை
அசாமில் தேர்வு செய்யப்பட்ட விமான நிறுவனங்களின் சேவைகளை வழங்குவதற்காக இந்திய விமான நிலையங்கள் ஆணையம் இதுவரை ரூ. 79,60,680 வழங்கியுள்ளது. உடான் 4.0-வின் முதல் கட்டமாக அசாமில் இந்த திட்டத்தை செயல்படுத்த 24 வழித்தடங்களை அந்த ஆணையம் கண்டறிந்துள்ளது.
விமானங்களின் இருக்கைகளின் அளவை அடிப்படையாகக் கொண்டு கடல் விமானங்கள் உள்ளிட்ட வெவ்வேறு கனரக விமானங்கள் 4 பிரிவுகளாக பிரிக்கப்பட்டுள்ளன.
பிரிவு 1ஏ - < 9 பயணிகள்
பிரிவு 1 – 9-20 பயணிகள்
பிரிவு 2 – 21-80 பயணிகள்
பிரிவு 3 - > 80 பயணிகள்

(Visitor Counter : 80
தேர்தல் ஆணையம்
1950-ம் ஆண்டில் மக்கள் பிரதிநிதித்துவ சட்டத்தின் 8 பிரிவின்படி அசாம் மாநிலத்தில் சட்டமன்ற, நாடாளுமன்ற தொகுதிகளில் மறுவரையறை செய்யும் முயற்சிகளை மேற்கொண்டுள்ளது தேர்தல் ஆணையம்
மத்திய அரசின் சட்டம் மற்றும் நீதித்துறை அமைச்சகம் விடுத்துள்ள வேண்டுகோளை அடுத்து, 1950-ம் ஆண்டில் மக்கள் பிரதிநிதித்துவ சட்டத்தின் 8 பிரிவின்படி அசாம் மாநிலத்தில் சட்டமன்ற, நாடாளுமன்ற தொகுதிகளில் மறுவரையறை செய்யும் முயற்சிகளை தேர்தல் ஆணையம் மேற்கொண்டுள்ளது.
தலைமைத் தேர்தல் ஆணையர் திரு ராஜீவ் குமார், தேர்தல் ஆணையர்கள் திரு அனுப் சந்திர பாண்டே, திரு அருண்கோயல் ஆகியோரைக் கொண்ட தேர்தல் ஆணையம் அசாம் மாநில தலைமைத் தேர்தல் அதிகாரிக்கு, 2023 ஜனவரி முதல் தேதியில் இருந்து புதிய நிர்வாக அலகுகளை உருவாக்க முழுத் தடை விதிக்குமாறு உத்தரவிட்டுள்ளது. மறுவரையறை நடைமுறை முடியும் வரை இந்த உத்தரவு அமலில் இருக்கும். அரசியல் சாசனத்தில் 170-வது பிரிவின் கீழ் 2001-ம் ஆண்டு மக்கள் தொகை கணக்கெடுப்பின்படி மாநிலத்தின் நாடாளுமன்ற, சட்டமன்ற தொகுதிகளை மறுவரையறை செய்ய வேண்டியது அவசியமாகும். ஷெட்யூல்டு வகுப்பினர் மற்றும் பழங்குடியினருக்கு அரசியல் சாசனப்பிரிவு 330 மற்றும் 332-ன் அடிப்படையில் தொகுதிகள் ஒதுக்கப்படும்.
கப்பல் போக்குவரத்து அமைச்சகம்
திரு. மன்சுக் மண்டவியா கொவிட்-19 க்கு எதிரான போராட்டத்தில் இந்தியப் பொருளாதாரத்தை ஆதரிப்பதற்காக ”ஆத்மனிர்பர் பாரத் அபியான்” கீழ் அறிவிக்கப்பட்ட திட்டங்களை வரவேற்கிறார்.
மாண்புமிகு பாரதப் பிரதமர் வெளியிட்டுள்ள அறிவிப்பைத் தொடர்ந்து நிதியமைச்சர் திருமதி. நிர்மலா சீதாராமன் அறிவித்த திட்டங்களை, கப்பல் மற்றும் ரசாயன உரங்களுக்கான அமைச்சர்  திரு. மன்சுக் மண்டவியா வரவேற்றுள்ளார். திரு. நரேந்திர மோடி ஞாயிற்றுக்கிழமை 20 இலட்சம் கோடி ரூபாய்க்கு விரிவான சிறப்புப் பொருளாதார திட்டங்களை அறிவித்தார். அவர் சுயசார்பு இந்தியா இயக்கத்திற்கு ஒரு தெளிவான அழைப்பு விடுத்தார். ஆத்மனிர்பர் பாரத்தின் ஐந்து தூண்களான பொருளாதாரம், உள்கட்டமைப்பு, அமைப்பு, துடிப்பான மக்கள்தொகை மற்றும் தேவை ஆகியவற்றை அவர் கோடிட்டுக் காட்டினார்.
கொவிட்-19 தொற்றுநோயை எதிர்த்துப் போராடும் இந்தியப் பொருளாதாரத்தையும் அதன் குடிமக்களையும் மேம்படுத்துவதில் நிதியமைச்சர் இதுவரை மூன்று தவணைகளில் அறிவித்த விவரங்கள் தொலைநோக்குப் பார்வையுடவை என்றும் திரு மாண்டவியா தெரிவித்துள்ளார்.
நிதி அமைச்சகம்
நிதிச் சட்டம் 2018-ல் நுழைக்கப்பட்ட பிரிவு 112ஏ-ன் கீழ் வரைவு அறிவிக்கை குறித்த கருத்துகளை அரசு 2018 ஏப்ரல் 30-க்குள் வரவேற்கிறது
நிதிச் சட்டம் 2018. வருமானவரிச்சட்டம் 1961 பிரிவு 10-ன் கீழ் 38-வது வகையில் வரும் விலக்கினை திரும்பப் பெற்றுக் கொண்டுள்ளது. அதற்கு பதிலாக அந்தச் சட்டத்தில் புதிதாக பிரிவு 112ஏ-ஐ அறிமுகம் செய்துள்ளது. நீண்ட கால மூலதனச் சொத்துகளை மாற்றும் போது ஏற்படும் நீண்ட கால மூலதன அதிகரிப்புக்கு அது 1 லட்சம் ரூபாய்க்கு கூடுதலாக இருக்கும் போது அதன் மதிப்பில் 10 சதவீத வரிவிதிக்க வகை செய்வதற்காக புதிய பிரிவு சேர்க்கப்பட்டுள்ளது. இந்த சொத்து கம்பெனி ஒன்றில் பங்காகவோ, பங்கு அடிப்படையிலான நிதியத்தின் யூனிட்டாகவோ அல்லது வர்த்தக அறக்கட்டளையின் யூனிட்டாகவோ இருக்கலாம். இத்தகைய சொத்துகள் வாங்கும் பொழுதோ, மாற்றித் தரும் பொழுதோ பங்கு பரிவர்த்தனை வரி செலுத்தியிருந்தால் மட்டுமே இந்தப் பிரிவு பொருந்தும்.
எனினும் பிரிவு 112ஏ-ன் கீழ் வரும் வரி முறைகள் பங்கு பரிவர்த்தனை வரி செலுத்த முடியாத நிலை ஏற்பட்ட உண்மையான வழக்குகளில் பொருத்தமுடையதாக செய்வதற்கு பிரிவு 112ஏ-ன் துணைப் பிரிவு -ல் வகை செய்யப்பட்டுள்ளது. இதன்படி மத்திய அரசு அறிவிக்கையின் மூலம் பங்கு பரிவர்த்தனை வரி செல்லாது என்று அறிவிக்கும் பங்கு கொள்முதலில் இந்தப் பிரிவு பொருத்தமுடையதாக கருதப்படும்.
இந்த விஷயத்தில் விரிவான ஆலோசனைகளுக்காக பிரிவு 112ஏ  சட்டத்தின் அறிவிக்கையின் வரைவு www.incometaxindia.gov.in என்ற வலைதளத்தில் பதிவேற்றம் செய்யப்பட்டுள்ளது. இந்த வரைவு அறிவிக்கை குறித்த கருத்துகள், ஆலோசனைகளை அக்கறையுள்ள எவரும் 2018 ஏப்ரல் 30-ந் தேதிக்குள் dirtpl2[at]nic[dot]in. என்ற மின்னஞ்சல் முகவரிக்கு அனுப்பி வைக்குமாறு கேட்டுக் கொள்ளப்படுகின்றனர்.
(Visitor Counter : 216
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 145.44 கோடியைக் கடந்தது
நாட்டில் கடந்த 24 மணி நேரத்தில் 25,75,225 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 145.44 கோடியைக்  கடந்தது. 1,55,58,060 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 9,249 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,84,561 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.27 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 188 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 27,553 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,22,801ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.35 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,82,376 கொவிட் பரிசோதனைகள் செய்யப்பட்டன. இதுவரை சுமார் 68 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 1.35 சதவீதமாக உள்ளது. தினசரித் தொற்று விகிதம் 2.55 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786894
(Visitor Counter : 250
நிதி அமைச்சகம்
தேசிய அளவிலான முன்னுரிமை, நில உற்பத்தி திறனிலிருந்து, நீர்ப்பாசன நீர் உற்பத்தித் திறனுக்கு மாற வேண்டும் - நுண்நீர்ப் பாசனத்திற்கு சிறப்பு ஊக்கம் அளிக்க வேண்டும்
2018-19ஆம் ஆண்டுக்கான பொருளாதார ஆய்வறிக்கை, நில உற்பத்தித் திறனிலிருந்து நீர்ப்பாசன நீர் உற்பத்தித் திறனுக்கு மாறுவதை நோக்கமாக கொள்ள வேண்டும் என்று யோசனை தெரிவித்துள்ளது. விவசாயிகளை ஊக்குவிக்கும் கொள்கைகளை வகுத்து, நீர் பயன்பாட்டை மேம்படுத்துவதை தேசிய முன்னுரிமையாகக் கருத வேண்டும். நுண்நீர்ப் பாசனத்திற்கு ஊக்கமளித்து அதன்மூலம் நீர் பயன்பாட்டுத் திறனை மேம்படுத்த வேண்டும் என்றும் ஆய்வறிக்கையில் தெரிவிக்கப்பட்டுள்ளது. “ஆசிய நீர் மேம்பாட்டுக் கண்ணோட்டம், 2016” -ன்படி இந்தியாவில் 89 விழுக்காடு நிலத்தடி நீர், பாசனத்திற்குப் பயன்படுத்தப்படுகிறது. இதில் கவலைக்குரிய பிரச்சினை என்னவென்றால், தற்போது நடைமுறையில் உள்ள நிலத்தடி நீரை தொடர்ந்து பயன்படுத்த முடியுமா? என்பதுதான். ஏனென்றால் நிலத்தடி நீரின் அளவு தொடர்ந்து குறைந்து வருகிறது. நீர் ஆதாரத்தைக் கொண்டுதான் இந்தியாவில் ஏராளமான பயிர்கள் பயிரிடப்படுகின்றன. விவசாயிகளை ஊக்குவிக்கும் குறைந்தபட்ச ஆதரவு விலை, அதிக அளவிலான மானியத்துடன் கூடிய மின்விநியோகம், நீர், உரம் ஆகியவை சீரற்ற பயிரிடும் முறைக்கு முக்கியப் பங்காற்றியுள்ளது. மத்திய நிதி மற்றும் பெரு நிறுவன விவகாரங்கள்துறை அமைச்சர் திருமதி. நிர்மலா சீதாராமன் 2018-19ஆம் ஆண்டுக்கான பொருளாதார ஆய்வறிக்கையை நாடாளுமன்றத்தில் இன்று தாக்கல் செய்தார். இந்த ஆய்வறிக்கை, விவசாயம் மற்றும் உணவுத் துறைக்கு சிறப்பு அழுத்தத்தைக் கொடுத்துள்ளது. ஒட்டுமொத்த வளர்ச்சியில் இத்துறையின் சார்பில் பங்களிப்பு குறைவாக இருந்தபோதிலும், மக்கள் தொகையில் பொரும்பாலானவர்கள் இதில் ஈடுபட்டுள்ளனர். நாட்டின் உணவு பாதுகாப்பிற்கு விவசாயம் அத்தியாவசியமானது என்பதை ஆய்வறிக்கை சுட்டிக்காட்டுகிறது.
ஏறத்தாழ 89 விழுக்காடு நிலத்தடி நீரில், 60 விழுக்காட்டுக்கு மேல் நெல் மற்றும் கரும்பு பயிரிடுவதற்கான பாசனத்திற்கு பயன்படுத்தப்படுகிறது. விவசாயத்தில் ஆதாயம் பெறுவதற்கு உர விலை முக்கிய அளவுகோலாக உள்ளது. 2002ஆம் ஆண்டிலிருந்து அதிகரித்து வந்த உரத்தின் பயன்பாடு, 2011ம் ஆண்டிலிருந்து சரிவு நிலையில் உள்ளது. மண்வளம் குறைந்த போதிலும், உரத்தைப் பயன்படுத்துவதற்கான பொறுப்புணர்வு குறைந்துள்ளதால், உரத்தின் பயன்பாட்டு விகிதமும் குறைந்துள்ளது. மண்ணின் ஆரோக்கியத்தைப் பொறுத்து, வேம்பு கலந்த யூரியா, நுண்ணூட்டச்சத்துகள் மற்றும் இயற்கை உர மேம்பாடு, நீரில் கரையும் உரங்கள் ஆகியவற்றை அதிக அளவில் பயன்படுத்த வேண்டும் என பொருளாதார ஆய்வறிக்கை யோசனை தெரிவித்துள்ளது. செலவற்ற இயற்கை விவசாயம் உள்ளிட்ட பண்ணை விவசாய தொழில்நுட்பங்கள், நீர் பயன்பாட்டையும் மண்வளத்தையும் மேம்படுத்துகிறது.
மத்திய அமைச்சரவை
இந்தியா-பிரேசில் இடையே எண்ணெய் மற்றும் இயற்கை வாயுப் பிரிவில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியாவுக்கும், பிரேசிலுக்கும் இடையே எண்ணெய் மற்றும் இயற்கை எரிவாயுப் பிரிவில் ஒத்துழைப்பை அதிகரிப்பதற்காக கையெழுத்தாகவுள்ள புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
இந்தப் புரிந்துணர்வு ஒப்பந்தம், எண்ணெய் மற்றும் இயற்கை எரிவாயுப் பிரிவில் இருதரப்புக்கும் இடையே ஒத்துழைப்பை மேம்படுத்தக் கூடியதாகும். புரிந்துணர்வு ஒப்பந்தத்தின்கீழ், பிரேசில் மற்றும் இந்தியாவில் ஆய்வு மற்றும் உற்பத்தி முன்முயற்சி, ஆராய்ச்சி மற்றும் மேம்பாடு, திரவ இயற்கை எரிவாயு திட்டங்களில் ஒத்துழைப்பு ஆகியவற்றில் வாய்ப்புகளை ஏற்படுத்துவதற்கு இருதரப்பும் பாடுபடும். எண்ணெய் எரிசக்தி, சுற்றுச் சூழல் ஆகியவற்றில் எரிசக்தி திறன், எரிசக்தி ஆராய்ச்சி மேம்பாடு, மண்டல எரிசக்தி உள்கட்டமைப்பு விரிவாக்கம் போன்ற எரிசக்தி கொள்கைகளை உள்ளடக்கிய இருதரப்புக்கு அப்பால், 3-ஆம் நாடுகளிலும் ஒத்துழைப்பை ஊக்குவிக்கும்.
இந்த புரிந்துணர்வு ஒப்பந்தம், இந்த மாதத்தின் பிற்பகுதியில் பிரேசில் அதிபர் இந்தியாவுக்கு வருகை தரும்போது கையெழுத்தாகும் என எதிர்பார்க்கப்படுகிறது.
மின்னணு மற்றும் தகவல் தொழில்நுட்பம்
இந்தியாவில் டிஜிட்டல் பரிவர்த்தனைகள்
இந்திய பொருளாதாரத்தில் டிஜிட்டல் பரிவர்த்தனைகளை அதிகரிக்க மத்திய அரசு உறுதி பூண்டுள்ளது. இதன் மூலம் நிதித்துறையின் தரம் மேம்பட்டு வலுப்படுத்தப்படுவதுடன் குடிமக்களின் எளிதான வாழ்க்கைக்கும் உதவுகிறது. அரசின் ஒருங்கிணைந்த முயற்சிகளால் டிஜிட்டல் பரிவர்த்தனைகளின் எண்ணிக்கை நாளுக்கு நாள் அதிகரித்து வருகிறது. 2017-18-ம் நிதியாண்டில் 2,071 கோடியாக இருந்த பரிவர்த்தனைகள் 2021-22-ம் நிதியாண்டில் 8,840 கோடி பரிவர்த்தனைகளாக அதிகரித்தது.
2022-23-ம் நிதியாண்டை பொருத்தவரை டிசம்பர் 31, 2022 வரை 9,192 கோடி டிஜிட்டல் பரிவர்த்தனைகள் நடைபெற்றன.
2017-18-ம் நிதியாண்டில் டிஜிட்டல் பரிவர்த்தனைகளின் மொத்த மதிப்பு 1,962 லட்சம் கோடியாக இருந்தது.
2022-23-ம் நிதியாண்டில் டிசம்பர் 31, 2022 வரை 2,050 லட்சம் கோடி அளவிற்கு டிஜிட்டல் பரிவர்த்தனைகளின் மொத்த மதிப்பு இருந்துள்ளது.
இத்தகவலை மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் மக்களவையில் இன்று தெரிவித்தார்.
-----
AP/IR/KPG/GK
(Visitor Counter : 195
தொழிலாளர் மற்றும் வேலைவாய்ப்பு அமைச்சகம்
ஆதார் பொருந்தக்கூடிய தன்மையை உள்ளடக்கிய சமூக பாதுகாப்பு விதி-2020-ன் 142வது பிரிவு அறிவிப்பு
ஆதார் பொருந்தக்கூடிய தன்மையை உள்ளடக்கிய சமூக பாதுகாப்பு விதி, 2020-ன் 142வது பிரிவை மத்திய தொழிலாளர் மற்றும் வேலை வாய்ப்பு அமைச்சகம் அறிவித்துள்ளது.
இந்த அறிவிப்பு மூலம் பல சமூக பாதுகாப்பு திட்டங்களின் கீழ் பயனாளிகளின் விவரங்களுக்கு ஆதார் எண் தகவல்களை தொழிலாளர் மற்றும் வேலைவாயப்பு அமைச்சகத்தால் சேகரிக்க முடியும்.
தேசிய தகவல் மையத்தால் சேகரிக்கப்படும் முறைசார தொழிலாளர்களுக்கான தேசிய அளவிலான புள்ளி விவரம் மேம்பட்ட நிலையில் உள்ளது. அரசின் பல திட்டங்களின் கீழ் பயன்களை அளிக்க புலம்பெயர் தொழிலாளர்கள் உட்பட முறைசாரா தொழிலாளர்கள் பற்றிய விவரங்கள் இணையதளத்துக்காக சேகரிக்கப்படுகின்றன.
மாநிலம் விட்டு மாநிலம் செல்லும் புலம்பெயர் தொழிலாளர் ஒருவர், இந்த இணையளத்தில் ஆதார் எண் மூலம் மட்டுமே பதிவு செய்ய முடியும்.
புலம் பெயர் தொழிலாளர்கள் உட்பட தொழிலாளர்கள் பற்றிய தகவல்களை சேகரிப்பதற்காக மட்டுமே சமூக பாதுகாப்பு விதியின் 14வது பிரிவு அறிவிக்கப்பட்டுள்ளதாக மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு சந்தோஷ் கங்வர் தெளிவுபடுத்தியுள்ளார்.
ஆதார் எண் இல்லை என்ற காரணத்துக்காக, தொழிலாளர்களுக்கு எந்த பயன்களும் மறுக்கப்படாது.
அறிவியல் மற்றும் தொழில்நுட்பத்துறை
கடல்சார் புவியியல் இடர்பாடுகளை தடுக்க முப்பரிமாண நில அதிர்வு தரவுகள் உதவும்
புவியியல் இடர்பாடுகளுக்கான சாத்தியக்கூறுகளை அதிகப்படுத்தும் வகையில் கடல்சார் படிமங்கள் கடலின் அடிப்பாகத்தில் நகர்கின்றன. கடல்சார் படிமங்களின் அடிப்புறம் மற்றும் நியூசிலாந்தில் உள்ள வடக்கு தரனாகி படுகையின் கடல்பரப்புக்கும் இடையேயான தொடர்பு குறித்து அறிந்து கொள்ள முப்பரிமாண நில அதிர்வு தரவுகளை விஞ்ஞானிகள் தற்போது பயன்படுத்தியுள்ளனர்.
கடல்பரப்பு நிலையற்று இருக்கும் போதும், தரையில் இருந்து கடலின் அடிப்புறத்திற்கு கடல்சார் படிமங்கள் செல்வதை தாங்க முடியாத போதும் கடல்சார் புவியியல் இடர்பாடுகள் ஏற்படுகின்றன.
கடல்சார் படிமங்களின் அடிப்புறம் மற்றும் கடல்பரப்புக்கும் இடையேயான தொடர்பு குறித்து அறிந்து கொள்வதன் மூலம் பல்வேறு கடல்சார் இடர்களை தடுக்க முடியும்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற நிறுவனமான வாடியா இமாலய புவியியல் நிறுவனம் மற்றும் நார்வே மற்றும் சுவிட்சர்லாந்தை சேர்ந்த விஞ்ஞானிகள் இந்த முப்பரிமாண நில அதிர்வு தரவுகள் ஆய்வில் ஈடுபட்டனர்.
பேராசிரியர் கலாசந்த் சைன் தலைமையிலான இந்த ஆராய்ச்சி ‘பேசின் ரிசெர்ச்’ எனும் சஞ்சிகையில் வெளியாகியுள்ளது.
வெளியீட்டு இணைப்பு: https://doi.org/10.1111/bre.12560
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726247
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
புதிய கல்வி கொள்கை-2020 குறித்து ஜம்மு கிளஸ்டர் பல்கலைக்கழக பேராசிரியர்களுடன் மத்திய அமைச்சர் டாக்டர். ஜிதேந்திர சிங் கலந்துரையாடல்.
பல ஆண்டுகளாக நிலவி வந்த குறைபாடுகளை போக்குவது, தற்போதைய உலகளாவிய நடைமுறைகளுக்கு ஏற்ற விஷயங்களை அறிமுகம் செய்வது ஆகியவைதான் புதிய கல்வி கொள்கையின் இரட்டை நோக்கம் என மத்திய அறிவியல் மற்றும் தொழில்நுட்பத்துறை இணையமைச்சர் டாக்டர். ஜிதேந்திர சிங் கூறியுள்ளார்.
விடுதலையின் அம்ரித் மகோத்ஸவத்தின் ஒரு பகுதியாக, புதிய கல்வி கொள்கை குறித்து ஜம்முவின் கிளஸ்டர் பல்கலைக்கழக பேராசிரியர்களிடம் டாக்டர் ஜிதேந்திர சிங் இன்று கலந்துரையாடினார். அப்போது அவர் கூறியதாவது:
முந்தைய கல்விக் கொள்கையில் இருந்த மிகப் பெரிய முரண்பாடானது பெயரிடல் தான். மனிதவள மேம்பாட்டு அமைச்சகம் ஒரு தவறான பெயர். வேறு அர்த்தங்களைக் கொண்ட தவறான பிரதிநிதித்துவம். இந்தியா தற்போது, உலகளவில் ஜகத் குருவாக அறியப்படுகிறது. உலகளவில் இந்தியா போட்டியிட வேண்டும் என்றால், அதற்கேற்ப அதன் கல்வி இருக்க வேண்டும்.
புதிய கல்வி கொள்கை -2020-ல் உள்ள புதிய வசதிகளில் ஒன்று, ஒரு பட்டப்படிப்பில் பல முறை சேர்ந்து வெளியேறுவது. இந்த நெகிழ்வு தன்மை மாணவர்கள் இடையே சாதகமான தாக்கத்தை ஏற்படுத்தும். இது வரவேற்கத்தக்கது. இது வேலைவாய்ப்பையும் பாதிக்காது, கல்வியையும் பாதிக்காது. பலமுறை சேர்ந்து, வெளியேறும் முறை எதிர்காலத்தில் ஆசிரியர்களுக்கும் பின்பற்ற முடியும். இந்த முறை அமெரிக்கா போன்ற, மேற்கத்திய நாடுகளில் உள்ளது.
கல்வியிலிருந்து பட்டத்தை தொடர்பில்லாமல் ஆக்குவது தேசிய கல்வி கொள்கையின் நோக்கங்களில் ஒன்று. பட்டங்களை கல்வியுடன் தொடர்பு படுத்துவது நமது கல்வி முறையிலும், சமூகத்திலும் பெரும் பாதிப்பை ஏற்படுத்தியுள்ளது. படித்த வேலையில்லாத நபர்களின் எண்ணிக்கையை இது அதிகரித்துள்ளது.
கல்வியில் தொழில்நுட்ப தலையீடு இந்த தலைமுறை மாணவர்களுக்கு ஒரு வரம். தகவல்களை அறிந்து கொள்வதில் மாணவர்களின் வேகத்துக்கு ஏற்றபடி ஆசிரியர்களும் செல்ல வேண்டும்.
பாலின நடுநிலை, மொழி நடுநிலை என சமூகம் மாறிவிட்ட நிலையில், நமது கல்வி முறையை இருதரப்பு நிகழ்வாக மாற்ற, ஆசிரியர்-மாணவர்கள் நடுநிலையாக மாற வேண்டும்.
மாணவர்களின் கல்வியோடு, ஆசிரியர்கள், பெற்றோர்கள் மற்றும் பெரியவர்களின் கல்வியும் சமஅளவில் முக்கியமானது, ஏனெனில் சவாலானது உகந்த கல்வி மட்டுமல்ல, கல்வியறிவு இல்லாத நிலையை தடுப்பதும் ஆகும். இது குறித்து ஒரு போதும் விவாதிக்கப்படுவதில்லை.
சிவில் சர்வீஸ் தேர்வுகளில் தற்போது பெண்கள் அதிகளவில் பங்கேற்கின்றனர்.
கல்வியாளர்களின் பொறுப்பு, பட்டம் வழங்குவது மட்டும் அல்ல. வாழ்க்கையை எளிதாக வாழ கற்றுக் கொடுக்க வேண்டும். மாணவர்களை அரசு வேலையை தேடுபவர்களாக உருவாக்காமல், வேலையை உருவாக்குபவர்களாக தயார்படுத்தும் போது தான் இது நடக்கும்.
இவ்வாறு டாக்டர் ஜிதேந்திர சிங் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783244
பிரதமர் அலுவலகம்
பிரதமர் மோடி அமெரிக்காவின் துணை அதிபர் கமலா ஹாரிஸுடன் உரையாடல்
பிரதமர் திரு நரேந்திர மோடி, இன்று அமெரிக்காவின் துணை அதிபர் மேதகு கமலா ஹாரிஸுடன் தொலைபேசியில் பேசினார்.
கொவிட்-19 தொற்றுக்கு எதிரான தடுப்பூசிகளை, இந்தியா உள்ளிட்ட பிற நாடுகளுக்கு, அதன் "உலகளாவிய தடுப்பூசி பகிர்வுக்கான உத்தியின்" கீழ் கிடைக்கச் செய்வதற்கான அமெரிக்காவின் திட்டங்கள் குறித்து துணை அதிபர் ஹாரிஸ் பிரதமரிடம் தெரிவித்தார்.
அமெரிக்காவின் முடிவிற்காக துணை அதிபர் ஹாரிஸைப் பாராட்டிய பிரதமர், அண்மைய நாட்களில் அமெரிக்க அரசிடமிருந்தும், வர்த்தக நிறுவனங்கள் மற்றும் அமெரிக்காவில் உள்ள இந்திய சமூகத்திடமிருந்தும், இந்தியா பெற்று வரும், ஆதரவுக்கும் ஒப்புரவுக்கும் பாராட்டுத் தெரிவித்தார்.
அமெரிக்காவிற்கும் இந்தியாவிற்கும் இடையில் சுகாதார விநியோகச் சங்கிலியை வலுப்படுத்துவதற்கான தொடர்ச்சியான முயற்சிகள் குறித்து தலைவர்கள் விவாதித்தனர். இந்தியா-அமெரிக்க கூட்டாண்மை, குவாட் தடுப்பூசி முன்முயற்சி ஆகியவை தொற்றுநோயின் நீண்டகால சுகாதார பாதிப்பை நிவர்த்தி செய்வதில் வகிக்கும் பங்கையும் எடுத்துரைத்தனர்.
(உலக சுகாதார நிலைமை இயல்பான பின்னர், விரைவில் இந்தியாவில் துணை அதிபர் ஹாரிஸை வரவேற்கவிருப்பதாக பிரதமர் நம்பிக்கை தெரிவித்தார்.
-------